Document ID: 32003D0831

Απόφαση της Επιτροπής
της 20ής Νοεμβρίου 2003
σχετικά με την τροποποίηση των αποφάσεων 2001/881/ΕΚ και 2002/459/EΚ όσον αφορά αλλαγές και περαιτέρω προσθήκες στον κατάλογο των μεθοριακών σταθμών επιθεώρησης
[κοινοποιηθείσα υπό τον αριθμό Ε(2003) 4234]
(Κείμενο που παρουσιάζει ενδιαφέρον για τον ΕΟΧ)
(2003/831/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/EΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 6 παράγραφος 2,
την οδηγία 91/496/EΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(2), και ιδίως το άρθρο 6 παράγραφος 4,
Εκτιμώντας τα ακόλουθα:
(1) Ο κατάλογος μεθοριακών σταθμών επιθεώρησης για τη διενέργεια κτηνιατρικών ελέγχων σε ζώα και ζωικά προϊόντα από τρίτες χώρες, που εγκρίθηκε με την απόφαση 2001/881/EΚ της Επιτροπής(3), και ο οποίος περιλαμβάνει τον αριθμό της μονάδας ANIMO για κάθε μεθοριακό σταθμό επιθεώρησης, θα πρέπει να ενημερωθεί ώστε να ληφθούν ειδικότερα υπόψη οι εξελίξεις σε ορισμένα κράτη μέλη καθώς και οι κοινοτικοί έλεγχοι.
(2) Ύστερα από ικανοποιητικό έλεγχο της Κοινότητας θα πρέπει να προστεθούν στον κατάλογο οι μεθοριακοί σταθμοί επιθεώρησης του Châteauroux Déols στη Γαλλία καθώς και του Kolding και του Skagen στη Δανία.
(3) Κατά τη συζήτηση μεταξύ της Ευρωπαϊκής Επιτροπής και των Κάτω Χωρών προέκυψε νέα υποσημείωση για το αεροδρόμιο του Άμστερνταμ, Schiphol, που πρέπει να προστεθεί, ώστε να αποσαφηνιστεί η κατάσταση όσον αφορά τις εισαγωγές ζώντων ζώων στο αεροδρόμιο.
(4) Επιπλέον, πρέπει να προστεθούν στις υποσημειώσεις μερικές ενημερωτικές τροποποιήσεις καθώς και λεπτομέρειες στον κατάλογο σχετικά με τις κατηγορίες και τους σταθμούς επιθεώρησης για μερικούς ακόμη μεθοριακούς σταθμούς επιθεώρησης που έχουν ήδη εγκριθεί.
(5) Ο κατάλογος των μονάδων ANIMO στην απόφαση 2002/459/EK της Επιτροπής(4), στον οποίο παρατίθεται ο αριθμός της μονάδας ANIMO για κάθε μεθοριακό σταθμό επιθεώρησης της Κοινότητας, πρέπει να ενημερωθεί αναλόγως, ώστε να ληθφούν υπόψη οι σχετικές τροποποιήσεις και ο κατάλογος να καταστεί ταυτόσημος με αυτόν που περιλαμβάνεται στην απόφαση 2001/881/ΕΚ.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2001/881/EΚ αντικαθίσταται από το κείμενο του παραρτήματος Ι της παρούσας απόφασης.
Άρθρο 2
Το παράρτημα της απόφασης 2002/459/EΚ τροποποιείται σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση απευθύνεται στα κράτη.
Βρυξέλλες, 20 Νοεμβρίου 2003.

Labels: 17
5
10
3
6
12